Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 407

2. Szakmai gyakorlat A) Vésnök (általános vésnök) A gyakorlat területén a jelölt legyen képes: — a gyakorlati munka elvégzéséhez szükséges vésők, kézi- és gépi szerszámok szakszerű használatára, — fa és egyéb alakítószerszámok elkészítésére, — betűk, feliratok, minták, motívumok, növényi, állati, emberi alakzatok szakszerű előrajzolására, vésésére, egyenes állású és tükörképes formák vésésére, — acélok, réz- és nemesfém ötvözetek megmunkálására (pl. daraboló és alakító fűrészelés, reszelés, fúrás, vésés stb.) műveletek alapszintű, de igényes minőségű műveletek elvégzésére, — a szakáganként elkészítendő munkadarabok kézi és gépi vésés kivitelezésére minta, modell, rajz, esetleg fantázia alapján, — fémek hőkezelésére, — munka- és környezetvédelmi előírások betartására. B) Vésnök (szerszámvésnök) A jelölt legyen képes: — a gyakorlati munka elvégéséhez szükséges kézi- és gépi szerszámok szakszerű használatára, 2001/87. szám — ütő-, alakítószerszámok, vésők elkészítésére, — a munkadarab rögzítésére, — alapműveletek (fűrészelés, reszelés, fúrás, faragás, vésés stb.) magas szintű, igényes minőségű elvégzésére, — vésők, szerszámok helyes kiválasztására, használatára, — betűk, feliratok, minták, motívumok, növényi, állati, emberi alakzatok szakszerű előrajzolására, vésésére, egyenes állású és tükörképes formák vésésére, — ötvözetlen és ötvözött acélok és egyéb anyagok megmunkálására, vésésére, — sík, domború és plasztikus felületek megmunkálására, vésésére, — fémek hőkezelésére, felületkikészítésére, — a munka- és környezetvédelmi előírások betartására. C) Vésnök (díszítővésnök) A jelölt legyen képes: — a gyakorlati munka elvégzéséhez szükséges kézi- és gépi szerszámok szakszerű használatára, — alapműveletek (fűrészelés, reszelés, fúrás stb.), elvégzésére, a munkadarab rögzítésére, — a vésőszerszámok előkészítésére, — réz- és nemesfém ötvözetek megmunkálására, vésésére, — különböző stílusú betűk, motívumok, díszek, alakzatok, formák előrajzolására, negatív, pozitív, egyenes állású és tükörképes formák vésésére, — ékszerek, díszműtárgyak díszítő vésésére, — egyszerűbb kéziszerszámok készítésére, — különböző típusú vésők használatára, — munka- és környezetvédelmi előírások betartására. IV. A szakképesítés vizsgáztatási követelményei A vizsgát a szakmai vizsgáztatás általános szabályairól és eljárási rendjéről szóló — többször módosított — 10/1993. (XII. 30.) MüM rendelet szabályainak megfelelően kell megszervezni.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes